6 บจ.รับเหมาฯตัวท็อป ยื่นประมูลรถไฟทางคู่หัวหิน-ประจวบฯ
6 บจ.รับเหมาฯตัวท็อป ยื่นซองประมูลรถไฟทางคู่หัวหิน-ประจวบฯ ราคากลาง 7.31 พันลบ. จ่อประกาศผลผู้มีสิทธิเสนอราคาแบบอิเล็กทรอนิกส์ 17 ก.ค.60
7 ก.ค. 2560

แหล่งข่าวจากการรถไฟแห่งประเทศไทย (รฟท.) เปิดเผยว่า ในวันนี้ (7 ก.ค.60) มีเอกชนเข้ามายื่นซองข้อเสนอคุณสมบัติและข้อเสนอด้านเทคนิค โครงการก่อสร้างรถไฟทางคู่ ช่วงหัวหิน – ประจวบคีรีขันธ์ จำนวนทั้งหมด 13 ราย ได้แก่ บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ,บริษัท อิตาเลียนไทย ดีเวล็อปเมนต์ จำกัด (มหาชน) หรือ ITD ,บริษัท ช.การช่าง จำกัด (มหาชน) หรือ CK
อีกทั้ง บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC , SHPS Joint Venture ที่ประกอบด้วย บริษัท ชิโนไฮโดร คอร์ปอเรชั่นลิมิเต็ด บริษัท สหการวิศวกร จำกัด (บริษัทในกลุ่มบริษัท ทีอาร์ซี คอนสตรัคชั่น จำกัด (มหาชน) หรือ TRC) และ บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE
นอกจากนี้ยังมี กิจการร่วมค้า ทีบีทีซี จำกัด , กิจการร่วมค้าเคเอสเอส ที่ประกอบด้วย บริษัท เคเอสร่วมค้า และบริษัท ศักดาพร จำกัด , บริษัท ช.ทวีก่อสร้าง จำกัด , บริษัท เสริมสงวนก่อสร้าง , กิจการร่วมค้าไทยพีคอน-ชีวิล ประกอบด้วย บริษัท ไทยพีค่อนและอุตสาหกรรม จำกัด และ บริษัท ชีวิลเอนจีเนียริง จำกัด
และบริษัท เพาเวอร์ คอนสตรัคชั่น เทคโนโลยี จำกัด ,PPD-EMRAIL JV ประกอบด้วย บริษัท พี.พี.ดี คอนสตัคชั่น และ Emrail Sdn.Bhd , บริษัท เอ.เอส.แอสโซซิเอท เอนยิเนียริ่ง (1964) จำกัด
อนึ่ง โครงการก่อสร้างรถไฟทางคู่ช่วงหัวหิน-ประจวบคีรีขันธ์ ระยะทาง 84 กม. ราคากลาง 7,305.26 ล้านบาท โดยมีเอกชนเข้าซื้อซองประกวดราคา จำนวน 38 ราย หลังจากนี้ รฟท.จะประกาศผลผู้มีสิทธิเสนอราคาแบบอิเล็กทรอนิกส์ (e-Auction) ในวันที่ 17 ก.ค.60 และกำหนดเสนอราคาผ่าน e-Auction ในวันที่ 27 ก.ค.นี้
 